случай на превозни средства с повишена проходимост (ПСПП) най-ниското стъпало може да бъде проектирано като пръчка, ако това е необходимо по причини, свързани с конструкцията или експлоатацията. В този случай дълбочината на пръчката (R) трябва да е най-малко 20 mm.
 4.1.4.1.
 Не се разрешават пръчки с кръгло напречно сечение.
 4.1.5.
 Разположението на най-горното стъпало трябва да бъде лесно разпознаваемо при слизане от отделението за пътници.
 4.1.6.
 Стъпалата за достъп трябва да са конструирани така, че да изключват риска от подхлъзване. Освен това стъпалата за достъп, които са изложени на атмосферните влияния и на замърсяване по време на движение, трябва да имат подходящо оттичане или да са с отводняваща повърхност.
 4.2.
 Достъп до ръкохватките за отделението за пътници (както е показано на фигура 1).
 4.2.1.
 Превозното средство трябва да е оборудвано с една или повече дълги ръкохватки, ръкохватки или други еквивалентни приспособления за хващане, за да се улесни достъпът до отделението за пътници.
 4.2.1.1.
 Всички дълги ръкохватки, ръкохватките или другите приспособления за хващане трябва да са разположени по такъв начин, че да могат да бъдат хващани лесно и да не пречат на достъпа до отделението за пътници.
 4.2.1.2.
 Разрешава се максимално прекъсване от 100 mm в зоната на хващане на дългите ръкохватки, ръкохватките или еквивалентните приспособления за хващане.
 4.2.1.3.
 В случай на достъп до отделението за пътници с повече от две стъпала, дългите ръкохватки, ръкохватките или еквивалентните приспособления за хващане трябва да са разположени така, че съответното лице да може да има едновременна опора за двете ръце и единия крак или за двата крака и едната ръка.
 4.2.1.4.
 С изключение в случая на стълбище, конструкцията и разположението на дългите ръкохватки, ръкохватките и еквивалентните приспособления за хващане трябва да са такива, че да насърчават ползвателите да слизат с лице към отделението за пътници.
 4.2.1.5.
 Воланът може да се смята за ръкохватка.
 4.2.2.
 Височината (N) от нивото на пътната повърхност до най-ниската точка на най-малко една дълга ръкохватка, ръкохватка или еквивалентно приспособление за хващане, измерена, когато превозното средство е в готовност за движение и е разположено върху хоризонтална и гладка повърхност, не трябва да надвишава 1850 mm.
 4.2.2.1.
 За превозни средства с повишена проходимост височината (N), посочена в точка 4.2.2., може да бъде увеличена до 1950 mm.
 4.2.2.2.
 Ако височината на входа на отделението за пътници се намира на височина от пътната повърхност, по-голяма от „N“, за „N“ се приема тази височина.
 4.2.2.3.
 В допълнение, минималното разстояние (Р) между най-високата точка на дългите ръкохватки или ръкохватките, или еквивалентните устройства за захващане и височината на нивото на входа на отделението за пътници трябва да бъде:
 н)за дълги ръкохватки, ръкохватки или еквивалентни приспособления за хващане (U): 650 mm;
 о)за дълги ръкохватки, ръкохватки или еквивалентни приспособления за хващане (V): 550 mm.
 4.2.3.
 Трябва да бъдат спазени следните геометрични размери:
 п)размер на захвата (К): най-малко 16 mm, най-много 38 mm;
 р)дължина (М): най-малко 150 mm;
 с)отстояние от компонентите на превозното средство (L) най-малко 40 mm при отворена врата.
 Фигура 1
 5.
 Изисквания относно влизането и излизането през вратите на отделението за пътници на превозни средства, различни от